Z A P I S N I K
14. sjednice Vijeća Mjesnog odbora Gajnice održane 1. srpnja 2026. 
Zagreb, Argentinska ulica 5 s početkom u 18,00 sati


Nazočni članovi Vijeća:
Karlo Čaki, Nikolina Dumbović, Abid Hodžić, Danijel Krpes, Mateja Milinković, Lucija Rain, Ankica Vukelić i Milan Vukelić.

Odsutni članovi Vijeća:
Dea Kovačević.

Predsjedava gospođa Lucija Rain, predsjednica Vijeća.

Zapisnik vodi: Lucija Rain


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.

Predsjednica daje zapisnik 13. sjednice na verifikaciju. Vijeće prihvaća tekst Zapisnika. 


Na prijedlog predsjednice Vijeće jednoglasno utvrđuje 


DNEVNI  RED:

	1. 
	Zaključak o izmještanju stola na križanju Kredaričke i Grintavečke ulice - donošenje zaključka

	2. 
	Pitanja, prijedlozi i obavijesti




Ad1. Zaključak o izmještanju stola na križanju Kredaričke i Grintavečke ulice - donošenje zaključka

Uvodno obrazloženje iznosi Predsjednica Vijeća.


U raspravi sudjeluju: Karlo Čaki, Nikolina Dumbović, Abid Hodžić, Danijel Krpes, Mateja Milinković, Lucija Rain, Ankica Vukelić i Milan Vukelić.

Vijeće većinom glasova od 5 ZA (Abid Hodžić, Mateja Milinković, Lucija Rain, Ankica Vukelić i Milan Vukelić) i 3 PROTIV (Karlo Čaki, Nikolina Dumbović i Danijel Krpes), donosi

ZAKLJUČAK
o izmještanju stola na križanju Kredaričke i Grintavečke ulice

(Zaključak se prilaže ovom zapisniku i njegov je sastavni dio.)
Ad2. Pitanja, prijedlozi i obavijesti

Danijel Krpes predlaže da se izvrši popravak klupa i stola u sjenici u parku za pse u ulici Sigetje. Predlaže da se u Parku 101. brigade HV posiječe posušeno drvo (zapadna strana staze kod cvjetne livade). Također predlaže pregled svih stabala u Parku 101. brigade te uklanjanje svih posušenih stabala.

Vijećnici traže na prostoru iza Konzuma čišćenje i zabranu ostavljanja otpada. Tamo se odlaže smeće iz Konzuma, tržnice te razni drugi otpad i dolaze štakori, a mjesto je udaljeno svega nekoliko metara od dječjeg vrtića i dječjeg igrališta.



Sjednica je završila u 18,40 sati.

Zapisnik uredila:
Ivana Gregorin

Predsjednica
Vijeća Mjesnog odbora Gajnice

Lucija Rain


	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gajnice na 14. sjednici, 1. srpnja 2026., donijelo je



ZAKLJUČAK
o izmještanju stola na križanju Kredaričke i Grintavečke ulice



1. Vijeće Mjesnog odbora Gajnice razmatralo je zahtjev za izmještanje stola na križanju Kredaričke i Grintavečke ulice.

2. Vijeće Mjesnog odbora daje negativno mišljenje o izmještanju stola na križanju Kredaričke i Grintavečke ulice uz obrazloženje da je postavljena klupa svrsishodna te da na njoj nerijetko borave starije osobe, majke sa djecom i ostali sugrađani u svrhu druženja i odmora, stoga Vijeće odbija zahtjev za izmještanje.

3. Ovaj zaključak dostavlja se Vijeću Gradske četvrti Podsused - Vrapče.

